**Aprilie 2024**

**Comunicat de presă**

**4.45 % rata șomajului înregistrat în evidențele AJOFM Harghita în luna februarie 2024**

La sfârșitul lunii februarie 2024, rata șomajului înregistrat la nivelul județului Harghita a fost de 4,45%, mai mare decât cea din luna anterioară cu 0,19 pp.

Numărul total de șomeri la sfârșitul lunii februarie 2024 a fost de 5477 persoane, mai mare cu 231 de persoane față de cel înregistrat la sfârșitul lunii anterioare.

Din totalul șomerilor înregistrați, 1270 au fost șomeri indemnizați și 4207 neindemnizați. Numărul șomerilor indemnizați a scăzut cu 101 persoane, iar numărul șomerilor neindemnizați a crescut cu 332 persoane față de luna precedentă.

Ponderea șomerilor neindemnizați în numărul total al șomerilor (77%) a crescut față de luna precedentă cu 3 pp.

Pe medii de rezidență, numărul șomerilor la sfârșitul lunii februarie se prezintă astfel: 1.495 șomeri provin din mediul urban și 3.982 șomeri provin din mediul rural.

Cei mai mulți șomeri aveau vârsta cuprinsă între 40-49 ani (1339), urmați de cei cu vârsta între 30-39 ani (1154), cei cu vârsta între 50-55 ani (875), apoi cei cu vârsta de sub 25 ani (867), urmați de cei cu vârsta de peste 55 ani (832), cei mai puțini șomeri fiind persoanele cu vârsta cuprinsă între 25-29 ani (410).

|  |  |
| --- | --- |
| Grupa de vârstă | Stoc la finele lunii de raportare |
| Total, din care: | 5477 |
| sub 25 de ani | 867 |
| între 25 și 29 ani | 410 |
| între 30 și 39 ani | 1154 |
| între 40 și 49 ani | 1339 |
| între 50 și 55 ani | 875 |
| peste 55 ani | 832 |

Structura șomajului pe grupe de vârstă la finele lunii februarie 2024 se prezintă sugestiv astfel:

Referitor la structura șomajului după nivelul de instruire, șomerii fără studii și cei cu nivel de instruire primar au o pondere însemnată în totalul șomerilor înregistrați în evidența AJOFM Harghita, de 49,19%, urmat de șomerii cu nivel de instruire gimnazial care reprezintă 24,12% din totalul șomerilor înregistrați, apoi cei cu studii liceale (12,63%), urmat de cei cu studii profesionale ( 10.57%) și cei cu studii universitare (2,36%), iar cei cu studii postliceale reprezintă cel mai mic procent din total 1,13%.

Mai multe informații privind situația statistică a șomajului pot fi vizualizate accesând [www.anofm.ro](http://www.anofm.ro) /AJOFM Harghita/Despre noi/Programe, statistici.

AGENȚIA JUDEȚEANĂ PENTRU OCUPAREA FORȚEI DE MUNCĂ HARGHITA.